
AUŠROS VARTU PARAPIJA 
MONTREALYJE 


Rašo Tėvas J. Kubilius, S. J., Aušros Vartų parapijos steigėjas 


1950 m. vasario 16 d., atvykęs 
iš Europos į Jungtines Valsty- 
bes, nežinojau, kad greitu laiku 
man teks kraustytis toliau į šio 
žemyno šiaurę, Kanadą, kur ma- 
no Paryžiaus bendradarbis Te- 
vas Stasys Kulbis jau keli metai 
miškuose ir kasyklose su lietu- 
viais dirbo. Jo Eminencija Mon- 
trealio arkivyskupas, kardinolas 
(tuomet dar vyskupas) Paul 
Emile Leger pareiškė per Kana- 
dos Tėvus Jėzuitus norą, kad 
lietuviai Jėzuitai atvažiuotų į 
Montrealį ir imtųsi apaštalavi- 
mo darbo lietuvių tarpe. Kadan- 
gi aš mokėjau šiek tiek prancü- 
ziškai, tai Tėvas J. Kidykas, tuo- 
met mūsų vyresnysis, nutarė 
mane ten pasiųsti. 


Šaltas Priėmimas 


1950 m. rugpiūčio 17 d. išlipau 
iš traukinio Montrealyje ir, nie- 
ko neradęs stotyje, paėmiau 
tramvajų ir su visu savo turtu 


— du čemodanai, vienas apsiaus- 
tas ir 30 dol. kišenėje — nuvažia- 
vau pas Tėvus Jėzuitus, rue Ra- 
chelle, kur Tėvas St. Kulbis gy- 
veno. Mano nusiminimui jo na- 
mie neradau. Jis buvo išvažiavęs 
lankyti lietuvių miškuose ir dar 
negrizes. Apie lietuvius ir jų 
problemas Montrealyje mažai 
težinojau. Labai paviršutiniškas 
informacijas tebuvau gavęs iš 
Tėvo J. Borevičiaus, S. J., kuris 
prieš metus buvo ten vedęs mi- 
sijas. Nė vieno lietuvio Montrea- 
lyje tuomet dar nepažinojau ir 
tolaikinio Sv. Kazimiero parapi- 
jos klebono nebuvau matęs, o tik 
šiek tiek apie ji girdėjęs. Nebu- 
vo man aišku taip pat, ko iš ma- 
nęs Montrealio arkivyskupas 
nori. 


Pas Montrealio Arkivyskupą 


Nieko nelaukdamas, paprašiau 
Kanados Jėzuitų provincijolo, 
kad man gautų pasimatymą su 

arkivyskupu. 1950 m. rugpiūčio 
20 d., lydimas Kanados Jėzuitų 
Provincijolo Tėvo Goulet, nuė- 
jau į kūriją. Arkivyskupas labai 
trumpai man pranešė savo pa- 
geidavimą, kad lietuviai Jėzuitai 
imtųsi darbo su lietuviais, bet 
ypač ateiviais, nes jie turį daug 
sunkumų su dabartine Šv. Kazi- 
miero parapija ir man duodąs 
visas teises ir laisvas rankas or- 
ganizuoti apaštalavimo darbą 
lietuvių tarpe. 

Kai aš klausiausi tų žodžių 
man buvo viskas aišku, bet, išė- 
jus ir pradėjus konkrečiai gal- 
voti, pasidarė viskas nebeaišku. 
Nebežinojau nei nuo ko pradėti, 
nei kaip tą apaštalavimą vykdy- 
ti. Ar prisiglausti prie Šv. Kazi- 
miero parapijos ir ją vėliau per- 
imti, ar steigti naują parapiją. 
Visokių planų pilna ir tie patys 
neaiškūs. Rugpiūčio 21 d. grižo 
Tėvas St. Kulbis. Išdėsčiau jam 
savo visus planus ir galimybes, 
prašiau jo patarimo. Jo įsitikini- 
mu Montrealyje nieko gero nesą 
ir geriausiai būsią jį palikus, nes 
ir ateityje čia vistiek nieko neiš- 
eisią. 


Antrą Kartą Pas Arkivyskupą 


Nebežinodamas, kas būtų ge- 
riausia daryti, skambinu vėl į 
kūriją ir prašau antro pasima- 

tymo su arkivyskupu. Ta patį 
vakarą paskambinu ir Šv. Kazi- 
miero parapijos klebonui ir pra- 
šau pasimatymo. Jis, pasirodo, 
jau žinąs apie mano atvykimą į 
Montrealį ir prašo mane tuojau 
ateiti pas jį pasikalbėti, jog pats 
galėčiau įsitikinti, kad jis nėsąs 
toks juodas, koki jį kai kas norė- 
tų nupiešti. Buvau jo labai nuo- 
širdžiai priimtas ir pavaišintas. 
Iki vėlybos nakties išsikalbėjo- 
me visais reikalais. Jeigu mu- 
dviejų nuomonės kai kuriais 
klausimais ir nesutiko, išsisky- 
rėme draugais. Išeinant jis man 
užtikrino, kad nieko neturįs dėl 
mano atsiradimo Montrealyje, 
kad darbo užteksią abiem. Pas 
ji, vakarienės metu, sutikau pir- 
mą kartą ir kun. A. Vilkaitį, tuo 
metu prisiglaudusį prie Šv. Ka- 
zimiero parapijos. Kitą rytą jis 
atėjo pas mane. Čia jis man iš- 
dėstė visas savo bėdas, išaiškino 
visus lietuvių vargus, ragino ne- 
nuleisti rankų, drąsino mane ir 
pažadėjo visokeriopą paramą ir 
net pats pasisiūlė su manimi 
dirbti ir dalytis įsikūrimo var- 
gais. Tai buvo pačios šviesiau- 
sios minutes nuo mano atvyki- 
mo į Montrealį. Kada aš ėjau po 
pietų, rugpiūčio 22 d., pas arki- 
vyskupą, man jau buvo aiškų, 
kad vienintelis kelias padėti 


Montrealio lietuviams yra orga- 
nizavimas ko nors naujo. Statyti 
ant senų pamatų, arba viską pa- 
likus bėgti, man atrodė, būtų ne- 
gražu ir nekrikscioniska. 


Naujos Parapijos Uzuomazga 


Todėl prašiau arkivyskupo, 
kad jis man leistų visai nepri- 
klausomai nuo Šv. Kazimiero 
parapijos pabandyti organizuoti 
lietuviams pamaldas ir lietuvių 
misiją. Ir kadangi teritoriniai 
lietuviai Montrealyje buvo aiš- 
kiai susiskirstę į dvi kompakti- 
nes grupes — vakarų ir rytų, — 
tai aš prašiau arkivyskupo, kad 
man paliktų vakarinę Montrea- 
lio dalį. Šv. Lauryno bulvaras 
buvo numatytas kaip rubežius. 
Gavęs Jo Eminencijos pritarimą 
ir palaiminimą savo sumany- 
mams, išėjau sustiprintas. Tai 
buvo daug ir nieko. Nepažinojau 
dar tuomet nė vieno būsimo savo 
parapijiečio, per penkias dienas 
mažai tebuvau susipažinęs ir su 
vietos aplinkybėmis. Pamaldoms 
vietos dar neturėjau ir nieko ne- 
numaniau, kur ją galėčiau rasti. 
Lėšų taip pat jokių neturėjau ir 
nepramačiau, iš kur aš jų galė- 
čiau gauti. 

Rugpiūčio 23 dieną Tėvas S. 
Kulbis, davęs man kelis lietuvių 
adresus vakarų Montrealyje, tu- 


rėjo išvykti į tolimesnę savo mi- 
sijos kelionę. Palydėjęs jį į stotį, 
tramvajum nuvaziavau į Ver- 
duną. Ten apkeliavau pėsčias vi- 
są Verduno miestą, nuėjau iki 
Ville Lasalle, pasiekiau Lachine, 
išmaišiau skersai ir išilgai Ville 
Emard ir net pasiekiau Cote St. 
Paul. Norėjau kuo tiksliau su 
vietos situacija susipažinti ir už- 
megsti pažintį su lietuviais. Visą 
dieną keliavęs, apėjau visas 
prancūzų ir anglų parapijas, ap- 
žiūrėjau sales ir išsiklausinėjau, 
ar nebūtų galima gauti vietos 
lietuvių pamaldoms. Lietuvių, 
pas kuriuos bandžiau užeiti tą 
dieną, neradau namuose, 0 savo 
rudais batais ir mėlynu dar iš 
Europos apsiaustu isSaukiau 
prancūzų ir airių dvasiškijos ne- 
pasitikėjimą. Nors nė vienas 
manes neišvarė, bet geresnio Zo- 
džio ar padrąsinimo iš jų neiš- 
girdau. Grįžau vėlyvą vakarą 1 
namus be kojų ir be širdies. 
Kambaryje ant stalo radau pra- 
nešimą, kad arkivyskupas mane 
norįs matyti rytoj. 


Rudi Batai 


Kitą dieną, anksti iš ryto nuė- 
jau prisibijodamas į kūriją. Pa- 
simatymas su arkivyskupu buvo 
labai trumpas. Jis man įteikė 
oficijalų raštą, kuriuo įsteigia- 

ma Montrealyje lietuvių misija, 
administratyviniai tiesiog jam 
priklausanti, permetė mane savo 
perverianciu, bet tevisku žvilgs- 
niu nuo kojų iki galvos ir, pasa- 
kes: “Drasos!”, palaimino ir iš- 
leido. Tik vėliau iš pačios kürijos 
sužinojau priežastis tokio stai- 
gaus manes pašaukimo į kürija. 
Mat, po pirmo mano apsilanky- 
mo pas Verduno, Lasalle dvasiš- 
kius, kūrija gavusi ne vieną te- 
lefonu užklausimą, dėl neaiš- 
kaus staigiai atsiradusio dvasiš- 
kio Montrealio vakaruose. Ma- 
tyt, arkivyskupas, norėdamas 
išvengti tolimesnių nemalonu- 
mų, nutarė tuojau man įteikti 
kredencijalus ir pats pamatyti, 
ar tie rudi batai ir mėlynas pal- 
tas tiek jau sudarko manyje 
dvasiski. 


Pirmosios Pazintys 


Turėdamas rankoje raštišką 
paskyrimą, pasidariau lyg sau- 
gesnis. Po pietų paskambinau 
kun. Vilkaičiui ir jo paprašiau, 
kad mane supažindintų nors su 
keliais lietuviais. Ir pirma šei- 
ma, kurią aš aplankiau, jeigu 
gerai prisimenu, buvo seneliai, 
dabar jau mirę, a. a. Burbos. Ge- 
rai atsimenu, kaip senelė Bur- 
bienė, lyg konspiraciniu būdu, 
isitempé mane į atskirą kambarį 

ir pradėjo man aiškinti, kad jie 
jau renką parašus, kad aš čia 
likčiau ir steigčiau naują para- 
piją. Ją nuraminau užtikrinda- 
mas, kad ir be parašų aš Mont- 
realio jau nebeapleisiu. Šis pir- 
mas, toks labai nuoširdus su lie- 
tuviais susitikimas man buvo di- 
delis padrasinimas toliau veikti. 
Vėliau, grizes pas juos vakarie- 
nel, susipažinau su visa jų plačia 
gimine ir pažįstamais: Kudz- 
mais, Gauriais, Rudinskais, Ali- 
Sauskais, Vazalinskais ir kitais. 
Jie visi mane labai mielai priė- 
mė. Po vakarienės užsukome dar 
pas Žemaičius (ir jie abu dabar 
jau mirę). Grįžtant į namus kun. 
Vilkaitis užvedė mane pas Stan- 
kienę. Tai didelės išminties, dra- 
sos ir pamaldumo moteris. Ji bu- 
vo ir liko vienas iš stipriausių 
stulpų Aušros Vartų parapijoje. 
Ji dirbo už penkis ir meldėsi už 
šimtą. Jeigu Sv. Raštas kalba 
apie “mulierem fortem” t. y., 
tvirtą moterį, tai ji tokia yra. 
Tai buvo pirmas mano kontak- 
tas su lietuviais Montrealyje. Ir 
jis buvo labai nuoširdus ir la- 
biausiai atmintyje pasilikes. 


Laikinos Patalpos 


Rugpiūčio 24 d. išvykau su pa- 
siryZimu surasti pamaldoms 
vietą. Visą dieną bėgiojau po 


įvairias parapijas, sales ir net 
fabrikus. Ir kai vakarop nuliü- 
des ir galvą nuleidęs dėl nesėk- 
mės, ėjau Verduno gatve, prie 
manęs sustojo automobilis, isli- 
po senelis kunigas ir mane uz- 
kalbino. Tai buvo, dabar jau mi- 
res, a. a. prelatas Elliot, Willi- 
brord airių parapijos klebonas. 
Nieko nelaukdamas jam išdės- 
čiau savo bėdas. Jis mane nusi- 
vežė pas save ir pasiūlė lietuvių 
pamaldoms bažnyčios rūsį, 0 jei- 
gu tai nebūsią patogu, tai jis tu- 
ris apleistą salę, kadaise buvusią 
Willibrord parapijos pirmąją 
bažnyčią. Pasiteiravęs dėl nuo- 
mos, išvažiavau laimingas į na- 
mus, bet salės dėl vėlyvaus vaka- 
ro apžiūrėti nebespėjau. 
Sekantį rytą, rugpiücio 25 d., 
pasikvietęs kun. Vilkaitį, nuva- 
žiavau apžiūrėti salės. Pastatas 
didelis, dviejų aukštų, bet, Vieš- 
patie, kokiame stovyje? Durys 
išlaužytos, langai ispuve, išdau- 
žyti, šildymas išgriautas, elektra 
išjungta. Visą tai matant ir ne- 
turint jokių lėšų, mano vaka- 
rykštė drąsa pradėjo tirpti grei- 
čiau, negu pavasario saulėje 
sniegas ir kojų padai ėmė degti. 
Jeigu ne kun. Vilkaičio padrąsi- 
nimas, nežinau, ar būčiau leidę- 
sis į šią avantiūrą. Dar dvi die- 
nas paabejojes, paieškojęs ir ne- 


radęs geresnės vietos, nutariau 
rizikuoti ir imti šį apleistą pa- 
statą. Rugpiūčio 28 d. susitariau 
žodžiu su prelatu Elliot dėl nuo- 
mavimo sąlygų. 

Reikėjo tuojau pat pradėti 
tvarkyti pastatą. Sušaukiau vi- 
sus lietuvius, kuriuos jau buvau 
spėjęs pažinti ir paprašiau visų 
talkos. Ir taip prasidėjo kalimas, 
plovimas, valymas. Vyrai vaka- 
rais, grįžę iš fabrikų, atskubėda- 
vo patvarkyti patalpas pamal- 
doms, o moterys dienomis su ki- 
birais ir šluotomis bandė nuva- 
lyti keliolikos metų dulkes ir 
purvą. Pastatas susidėjo iš dvie- 
jų didžiulių salių. Apatinę nuta- 
reme padaryti bažnyčia, o viršu- 
tinę klebonija ir sueigų sale. 

Rugsėjo 6 d., pasiskolinęs iš 
Tėvų Jėzuitų vieną lovą, kėdę, 
stalą, bažnytinių rūbų, iškelia- 
vau į naująją kleboniją, 377 Wil- 
librord Ave., Verdun. Sukrovęs 
viską vienoje salės kertėje, už- 
vardinau ją Aušros Vartų para- 
pijos rūmais. Lova buvo miega- 
masis, stalas darbo kambarys, 
kėdė priimamasis. 


Pirmos Pamaldos Ir Tolimesni 
Žingsniai 


Rugsėjo 8 d. buvo atlaikytos 
pirmos pamaldos, į kurias susi- 
rinko virš dviejų šimtų žmonių. 

1950 metais rugsėjo 12-tą dieną 
arkivyskupo dekretu 377 Willi- 
brord salė buvo paskelbta “Ora- 
torium Publicum“, viešais mal- 
dos namais. 1950 m. rugsėjo 28 
d. buvo sušauktas pirmas para- 
pijos susirinkimas, kuriame bu- 
vo aptartas naujosios parapijos 
steigimo reikalas ir buvo išrink- 
tas pirmas parapijos komitetas, 


į kurį įėjo: J. Žemaitis senjoras, 
Balsys, St. Kesgaila, Dr. Dauk- 


ša, Inž. Vilčinskas, ponia Leknic- 
kienė ir ponia Dauderienė. Vė- 
liau turėjau moteris išbraukti, 
nes pagal Quebeko provincijos 
civilinę ir bažnytinę teisę jos pa- 
rapijos komiteto nariais negali 
būti. Spalio 9 d. aplankiau vėl 
arkivyskupą ir perdaviau jam 
žmonių pageidavimą steigti nau- 
ją parapiją. Jo Eminencija paža- 
dėjo pirma proga iš Romos iš- 
gauti parapijos steigimo dekre- 


Aušros Vartų parapijos bažnyčia senosiose patalpose, Willibrord gatvėje, Verdune. 
Nuotraukoje: Didžiojo Penktadienio adoracija. 





ta. Spalio 21 d., sužinojęs, kad 
arkivyskupas yra pa..elua. ; kar- 
dinolus, nuėjau jo aplankyti su 
oficialiu raštu apie Aušros Var- 
tų parapijos steigimą ir asme- 
niškai prašiau, kad Jo Eminen- 
cija, būdamas Romoje, Aušros 
Vartų parapijos steigimo reika- 


Pirmasis Aušros Var- 
tu parapijos komite- 
tas 1950 metais. Sėdi 
(iš kairės į dešinę): 
J. Balsys, O. Leknic- 
kienė, T. J. Kubilius, 
S. J., O. Dauderiene. 
Stovi: St. Kesgaila, 
Dr. St. Daukša, Inž. 
K. Vilčinskas. 


Aušros Vartų bazny- 
čios statyba 1954 me- 
tais. 


lus sutvarkytų. 1951 metais va- 
sario 12 dieną buva: pakviestas 
į kūriją. Jo Eminencija asmeniš- 
kai įteikė man Aušros Vartų pa- 
rapijos įsteigimo dekretą, da- 
tuóta Romoje 1951 m. vasario 9 
dieną. Ta pačia proga Jo Emi- 
nencija paskyrė mane klebonu 


AER 





įkūrėju ir kun. A. Vilkaiti pri- 
rašė prie Aušros Vartų parapi- 
jos. Tuo Aušros Vartų formalus 
įkūrimas buvo baigtas. Bet pa- 
rapijai negana formalaus įkūri- 
mo. Jai reikia nuosavos vietos, 
jai reikia dar labiau parapijie- 
čių. 
Medžiaginis Kūrimasis 
Turėjome pastovią vietą pa- 
maldoms, bet nebuvo nuosava. 
Reikėjo isigyti savas patalpas. 
Buvome nuziüreje kelias vietas. 
Viena iš tų buvo Verdune par- 
duodama protestantų bažnyčia 
mums gana patogioje vietoje, bet 
išsimokėjimo sąlygos buvo ne- 
pakeliamos ir pats pastatas rei- 
kalavo stambių remonty. Tarp 
Verduno ir Ville Lasalle buvo 
didžiulis žemės plotas, bet mūsų 
pajėgoms per: didelis, kad galė- 
tume susigundyti. Peržiūrėjęs 
miesto savivaldybės nuosavybės 
dokumentus, atradau, kad tuo- 
met dar labai apleistoje miesto 
dalyje yra laisvas gana didelis 
žemės sklypas. Pastudijaves 
Montrealio urbanizmo ateities 
planus, pastebėjau, kad ši bus 
kada nors viena iš geriausių vie- 
tų. Nieko nelaukdamas apžiūrė- 
jau vietoje pačią žemę. Kanali- 
zacija buvo jau pravesta, nors iš 
paviršiaus atrodė krūmai ir ba- 

los. Tada nuėjau pas miesto val- 
dininką Sauvė ir jo rekomen- 
duojamas pas miesto žemės val- 
dytoją Robitaille. Gavęs infor- 
macijų apie pardavimo sąlygas, 
pradėjau kelti tą reikalą parapi- 
jos komiteto posėdžiuose: 1951 
gegužės 18 d. ir 1951 rugsėjo 21 
d. Galų gale buvo nutarta pirkti 
žemės sklypą iš miesto savival- 
dybės. Sklypas buvo gana pato- 
gioje vietoje — Ville EmarA, 
prie Drake ir de Seve gatvių. Jo 
Eminencija leidimą pirkti žemę 
pasirašė 1951 m. rugsėjo 28 d. 
Pirkimo aktas tarp parapijos ir 
miesto buvo pasirašytas 1952 m. 
balandžio gale. O notaro paruoš- 
tas nupirkimo aktas buvo prista- 
tytas parapijos komitetui 1952 
m. birželio 7 diena. Kaip visur ir 
visuomet, taip ir čia kaikurie pa- 
rapijiečiai pradėjo šnekėti, kad 
klebonas ir komitetas nusipirko 
balų kiškiams ir antims medžio- 
ti. Norėčiau tik pastebėti, kad už 
visą bloką nebuvo sumokėta nė 5 
tūkstančių dolerių, kai tuo tarpu 
dabar vienas žemės sklypas 30 
pėdų pločio kainuoja virš 6 tūks- 
tančių dolerių. 


Sunku Rinkti Lėšas 


Nupirkę žemę galėjome pra- 
dėti galvoti apie bažnyčios sta- 
tybą. Bet kaip su lėšomis? Nu- 


pirkus žemę, parapijos kasoje 
nebuvo likę nė cento. Rinkliava 
nevisuomet pasiekdavo šimtinę. 
O kad gavus statybai leidimą iš 
kūrijos, reikėjo bent pusę reika- 
lingų lėšų turėti. O vis dėlto pra- 
dėti reikia. Parapijiečiai apsidė- 
jo mokesčiu po 100 dol. nuo šei- 
mos. Šeimų jau tada turėjome 
įrašę virš penkių šimtų. 50 tūks- 
tančių dolerių jau būtų graži 
pradžia. Kaip juos išrinkti? Vi- 
saip bandžiau juos surinkti, bet 
iki 1953 m. rugsėjo mėn. galo vos 
25 tūkstančius tepasiekeme. 
Žmonės buvo neturtingi, nese- 
niai atvažiavę iš Europos, o UZ- 
darbiai maži. Visaip atidėliojo 
mokėjimus, o kaikurie visai ne- 
galėjo mokėti. 


Bažnyčios Planai 


Bažnyčios planai, kuriuos pa- 
gal architekto Kulpavičiaus es- 
kizą buvo padaręs architektas 
Jean Petrucci, buvo miesto jau 
patvirtinti ir perduoti statybos 
bendrovėms ant varžytinių. Nie- 
kaip negalėjau sugalvoti, kaip 
dabar gauti kūrijos statybos ko- 
misijos leidimą. Nuėjau pas Jo 
Eminenciją kardinolą, išdėsčiau 
jam visus sunkumus ir papra- 
šiau kad jis raštu paragintų mü- 
sų parapijiečius aktyviau prisi- 
dėti prie statybos ir iškeltų patį 


statybos reikalą. Gavęs tokį kar- 
dinolo laišką nuėjau tiesiai pas 
kūrijos statybos komisiją ir pra- 
nešiau, kad Jo Eminencija pa- 
geidauja, kad statyba būtų pra- 
dėta nedelsiant. Komisija per 
neapsižiūrėjimą šį laišką pritai- 
kė sau. Ji patvirtino statybos 
planus ir davė statybai leidimą. 
1953 m. spalio mėn. pabaigoje 
pasirašėme su statybos bendro- 
ve Fortin et Co. statybos sutartį, 
pagal kurią bažnyčios statyba 
turi būti užbaigta iki 1954 metų 
lapkričio pirmos dienos. 


Kasa Tuščia 


Dabar klebonui prasidėjo pa- 
tys didieji rūpesčiai. Buvo pra- 
matyta, kad visa statyba su įren- 
gimu kainuos virš 200 tūkstan- 
čių, o kasoje neturėjome nė 30 
tūkstančių. Kai pavasarį staty- 
ba žengė pirmyn ir mokėjimai 
prasidėjo, bematant mūsų turė- 
tas kapitalas sutirpo, o kito šal- 
tinio vis dar nesimatė, nors pa- 
skolos byla jau buvo užvesta net 
dviejuose bankuose. Vienu mo- 
mentu buvo taip liūdna, kad 
klebonas nebežinojo, kas yra 
miegas. Statybos bendrovė vėl 
patieké 25 tūkstančių dol. sas- 
kaitą. Kasoje nebebuvo nė pilno 
tūkstančio. Prisimenu kaip šian- 
dien aną rytą, kada, palaidojęs 

vieną parapijietį, užsukau į Šv. 
Juozapo šventovę, uždegiau di- 
delę žvakę ir reikalaute reikala- 
vau, kad patartų, ką daryti. Par- 
vaziavus man namo, Tėvas J. Ki- 
dykas, kuris buvo atsiųstas į 
Montrealį man padėti, pranešė, 
kad skambinęs ponas Gagnon ir 
prašęs sumokėti skolą, kurią pa- 
rapija užsitraukusi pirkdama 
indus. Pikta man pasidarė. Bet 
kuomet aš po pietų aplankiau 
poną Gagnon ir savo sunkumus 
ir reikalus išdėsčiau, sekančią 
dieną parapija gavo iš jo 80 
tūkstančių dol. paskolą trečiu 
nuošimčių. Kiek vėliau dar kūri- 
ja suteikė 80 tūkstančių dol. pa- 
skolą ir tuo finansinės bėdos pa- 
sibaigė. 

Kitas dalykas buvo su statyba. 
Ji prasidėjo vėlokai pavasarį. 
Jau vasaros viduryje buvo gali- 
ma matyti, kad ji laiku nebus 
baigta. Taip ir įvyko. Lapkričio 
1 d. bažnyčia dar neturėjo nei 
langų, nei durų, nei plytų iš lau- 
ko jai pridengti. Riogsojo tik ce- 
mento griaučiai. Atvykęs Jo 
Ekscelencija a. a. vyskupas Pa- 
dolskis, tik simbolinį kertinį ak- 
menį tegalėjo pašventinti. Bet 
galų gale išaušo 1955 metų pava- 
saris, ir statybos darbai pasistū- 
mėjo pirmyn. 

Jo Eminencija Naujoje 
Bažnyčioje 


1955 m. balandžio 3 d. Jo Emi- 
nencija, kardinolas Paul Emile 
Leger, dalyvaujant dideliam 
skaičiui vietos kunigų ir didžiu- 
lei lietuvių miniai, iškilmingai 
pašventino kertinį bažnyčios ak- 
meni. 1955 m. gegužės 1 d. tūks- 
tantinėje procesijoje, pagal to 
laiko laikraščių pranešimą virš 
trijų tūkstančių, Švenčiausias 
buvo perneštas iš senųjų patalpų 
į naujai pastatytą bažnyčią. Ši- 
tas dviejų mylių su kaupu kelias 
atrodė tą gražų pavasario rytą 
trumpas. Buvo tikrai graži pa- 
vasario diena. Minia iki ašarų 
susijaudinusi giedojo “Dievas 
Mūsų Prieglauda ir Stiprybe”. 
Šita galinga malda atrodė siekia 
ne tik praeinančiųjų širdis, bet 
ir patį dangų. Kai minia prisiar- 
tino prie naujai pastatytos baž- 
nyčios ir užgiedojo “Marija, Ma- 
rija”, visi lyg Dieviškosios ran- 
kos paliesti suklupo ant savosios 
Aušros Vartų žemės maldauda- 
mi Kristų, kad Jis įžengęs į 
Sventnami, jų prakaitu pastaty- 
ta, nenustotų jų ir jų vaikų lai- 
minti. 

Pagaliau, tų pačių metų rugsė- 
jo 25 dieną, Kanados Lietuvių 
Trečiosios Dienos ir Kunigų Vie- 


nybės suvažiavimo proga, Jo 
Eminencija kardinolas P. E. Le- 
ger, lydimas Jo Ekscelencijos 
vyskupo V. Brizgio, Kanados 
Tėvų Jėzuitų Provincijolo, pre- 
latų Paškausko ir Tulabos, visų 
Kanados lietuvių klebonų ir ku- 
nigų, daug svečių iš Jungtinių 


Amerikos Valstybių ir septynių 
tūkstančių minios, iškilmingose 
apeigose naująją Aušros Vartų 
bažnyčią pašventino. Tuo penkių 
metų darbas buvo apvainikuo- 
tas. 

Parapijos statyba baigta. Išdy- 
go nauja bažnyčia ir nauja kle- 





Kertinio akmens šventinimas 1955 m. balandžio 3 d. Šventinimo apeigas atlieka 


Jo Eminencija kardinolas Paul Emile Leger. 

bonija. Bet pastatai tėra tik ma- 
žutė parapijos dalelytė ir ne pa- 
ti svarbioji. Tikroji, gyvoji pa- 
rapija yra Žmonės. 


a 


Važiuodamas į Montrealį, ži- 
nojau, kad ten dalis lietuvių bu- 
vo nepatenkinti šv. Kazimiero 
parapija. Todėl man buvo aišku, 
jog aš nebūsiu visai vienas Mon- 
trealyje, bet ir ne visų laukia- 
mas. Pirmieji susitikimai su 
žmonėmis mano nujautimą pa- 
tvirtino. Vieni priėmė mane la- 
bai nuoširdžiai, bet kažko bai- 
mindamiesi. Kiti piktinosi mano 
darbu, bandydami visokiais bū- 
dais jį trukdyti. Skundai pasiek- 
davo net kūriją. Buvo renkami 
parašai ir siunčiami Jo Eminen- 
cijai. Kelis kartus buvau pa- 
šauktas į kūriją tų skundų pasi- 
skaityti. Nė vieno iš tų žmonių 
nepažinojau ir nesupratau, ko- 
dėl ši kova be karo paskelbimo. 
Vėliau tuos žmones susitikus, 
mane net juokas paimdavo. Bet 
tuo laiku visa tai mane labai er- 
zino ir miegą vogdavo. Arkivys- 
kupas klausdavo, ar aš pažįstu 
tuos žmones. Ką turėjau atsa- 
kyti? Aš jų nepazinojau. To- 
kiais raštais ir parašų rinkimu 
man jie nepakenkė, o skriaudė 
šv. Kazimiero parapijos klebo- 


na. Kurija galvodavo, kad tie 
laiškai eidavo iš ten. Man nevi- 
suomet pavykdavo itikinti, kad 
Sv. Kazimiero parapijos klebo- 
nas nieko apie tai nezino. Vel 
kiti labai abejingai laikesi: pa- 
lauksime, pamatysime. 


Karstas Piknikas 


Tokios buvo nuotaikos man at- 
vaziavus 1 Montreali. Ir tai nor- 
malu, Zinant zmogaus prigimti. 
Bet kiek pabuvęs pastebėjau, 
kad esu atsidūręs karštesniame 
katile, negu tikėjausi. Tarp atei- 
vių ir senųjų gyventojų dažnai 
susidaro skirtumų, bet čia pa- 
stebėjau tiesiog neapykantą vie- 
nų kitiems. Žodis “dypukas” bu- 
vo pasidaręs pikčiausiu keiks- 
mažodžiu. Pradžioje aš nesu- 
pratau ir negalėjau suprasti to- 
kios stiprios neapykantos. Bet 
po metų sužinojau. 

Sekmadienį, prieš man 
atvažiuojant į Montreali, buvo 
Lietuvių Sūnų ir Dukterų drau- 
gijos piknikas. Tai draugijai 
dažnai vadovavo komunistuo- 
jantys, ir šiaip jau ji buvo laiko- 
ma komunistine. Todėl ateiviai 
nutarė tą pikniką piketuoti. Sa- 
lia buvęs dar ir ukrainiečių pa- 
našios draugijos piknikas. Zo- 
džiu, kaip dažnai tokiais atve- 
jais pasitaiko, tarp piknikaujan- 

čių ir piketuojančių įvyko ne- 
cenzūruotų žodžių pasikeitimas, 
kuris baigėsi susistumdymu ir 
muštynėmis. Kada kumštis yra 
reikalų tvarkytojas, taikintojo 
niekas nebelaukia. Ir štai vienas 
senųjų gyventojų — Vilimų — 
sūnus, tuomet policininkas, pa- 
miršdamas, ar ignoruodamas 
kumščio logiką, bandęs padary- 
ti tvarką. Vietoje tvarkos jis 
pats buvęs taip aptvarkytas, 
kad ne vieną jo kaulą gydytojas 
turėjęs atstatyti į tvarką. Šis 
nepaprastas įvykis turėjęs at- 
garsio ir pamoksluose ir Lietu- 
vių Klube ir, žinoma, sukėlė to- 
kią neapykantos bangą, kuri su- 
ardė bet kokį pasitikėjimą vienų 
kitais. Mano atvažiavimas kaip 
tik sutapo su pačiu įtužimu. Ir 
jis buvo ne juokais išaugęs. Vie- 
na senelė man prisipažino po ke- 
lių metų, kad jeigu aš būčiau 
pirmais metais ją aplankęs, ji 
būtų mane apipylusi karštu van- 
deniu. 


Situo pasinaudojo taip vadina- 
mi komunistai, kirsindami Zmo- 
nes toliau. Kiek iš jų tikrų, įsiti- 
kinusių komunistų buvo, aš ne- 
žinau. Bet keli jų vadai, grei- 
čiausia apmokėti Sovietų, dirbo 
labai gudriai. Kadangi aš buvau 
atvažiavęs organizuoti religinį 
gyvenimą ir kurti naują para- 

pija, gerą pykčio dalį jie nukrei- 
pė nuo šv. Kazimiero parapijos 
klebono į mane. Buvo skleidžia- 
mi visoki gandai: kad aš čia at- 
važiavęs tik pasirinkti pinigų, 
kad greit pabegsias. Neužteko 
vien gandų, gaudavau ir laiškų, 
kurie labai įkyriai mane prašė iš 
Montrealio pasitraukti ir net 
grasindavo imtis fizinių prie- 
monių. 


Nauji Draugai 


Žinojau, kad šis piktas darbas 
yra varomas tik kelių iniciato- 
rių, kurie paskui save traukia 
minią. Bandžiau prie tos minios 
prieiti. Bet kaip? Verdune buvo 
keli biznieriai ir gan įtakingi 
žmonės: Staniulis, Petronis ir 
Mačionis. Ypač šis pastarasis, 
būdamas malonaus būdo ir tu- 
rėdamas gerą maisto krautuvę, 
savo draugiška nuotaika ir ma- 
lonia šypsena sutraukdavo daug 
žmonių. Jis darė gerą biznį, bet 
ten netrūko ir diskusijų. Mačio- 
nis nesipyko nė su vienu. Pradė- 
jau ir aš užeiti pas jį; pradžioje 
nusipirkti šio to, vėliau ir užkąs- 
ti. Jis visuomet turėjo geros 
duonos, rūkytų lašinių, pieno, o 
kartais ir stipresnių dalykų. Jis 
mane supažindino ne tik su savo 
draugais, bet ir tuolaikiniais 
mano priešais. Nors mūsų nuo- 


monės labai skyrėsi, bet nė vie- 
na kartą neišsiskyrėme pikti. 
Pamažu ledai tarp klebono ir se- 
nųjų gyventojų pradėjo tirpti. 
O kai Mačioniui uždarant krau- 
tuve, užtraukdavome Kram- 
bambulį, skirtumai visai išnyk- 
davo. Naujieji draugai pradė- 
davo kviesti kleboną pas save, O 
klebonas juos į bažnyčią. Tik 
tikrieji komunistai liko užkietė- 
je, su kuriais ir toliau vyko šal- 
tasis karas. Bet jie ilgainiui ne- 
teko didžiosios dalies savo pase- 
kėjų, kurie buvo geros valios 
žmonės ir nuoširdūs lietuviai. 
Jie greitu laiku pasidarė ir geri 
parapijiečiai. 


Skirtumai Dėl Parapijų 


Dauguma senųjų gyventojų 
laikėsi šv. Kazimiero parapijos, 
ateiviai dėjosi prie naujosios. 
Sakau, dauguma, nes buvo ir iš- 
imčių. Kai kurie seni gyvento- 
jai buvo labai susikirtę su šv. 
Kazimiero parapija, vesdami su 
ja atvirą kovą. Ne angelai buvo 
ir kitoje pusėje. Kova buvo ne 
tik ne krikščioniška, bet ir ne- 
žmoniška. Norėdami ją sušvel- 
ninti, mudu su šv. Kazimiero pa- 
rapijos klebonu susitarėme vi- 
sus patarnavimus teikti abiejų 
parapijų žmonėms be skirtumo. 
Taip ir darėme. Netrukus žmo- 


nės atlyžo pastebėję, jog klebo- 
nai bendradarbiauja, vienas ki- 
tam padeda. Taip laikas ir tak- 
tas išlygino nesklandumus. Nė- 
ra tokio blogio, kuris neišeitų 1 
gerą. Tokiu virto ir šis pradinis 
parapijų antagonizmas. Nutolu- 
sieji nuo parapijos rūpesčių, bi- 
jodami, kad naujasis klebonas 
neįtrauktų jų į savo parapiją, 
uoliai pradėjo lankyti šv. Kazi- 
miero parapijos pamaldas, mo- 
kėti mokesčius ir rūpintis baz- 
nytiniais reikalais. Žmonėms 
liežuvio nesutrumpinsi ir bur- 
nos neuždarysi: tie, kurie buvo 
labiau palankūs naujajai para- 
pijai, pradėjo šnekėti, jog nau- 
jasis klebonas išgazdinęs visus 
bedievius ir komunistus ir suva- 
res juos į šv. Kazimiero parapi- 
ją. Nebuvo tiesos tuose plepa- 
luose, bet jie davė progą vie- 
niems pasijuokti, kitiems gintis. 
Audrų audrelės kyla ir išnyksta. 
Kaikurios jų tėra vandens stikle 
— jos neturi jokių pasekmių. 
Persimetusios ir į platesnius 
vandenis, nesukelia rimtesnės 
audros. Niekas jose nenuskęsta. 


“Geri” Ir “Blogi” Parapijiečiai 

Kiekvienoje parapijoje yra ir 
labai pamaldžių žmonių ir nuo 
bažnyčios atitolusių. Aš galvo- 
jau, kad mūsų parapijoje turėtų 

Garbingieji svečiai Aušros Vartų bažnyčios 


šventinimo iškilmėse 1955 rugsėjo 25 d.: Jo 
Eminencija kardinolas Paul Emile Leger, 


J. E. vysk. V. Brizgys, prel. VI. Tulaba, prel. 


J. Paškauskas, prof. kun, St. Yla ir kiti. 

Pamaldos Aušros Vartų parapijos 
bažnyčioje Montrealyje. 

Pirmosios jungtuvės Aušros Vartų parapijos bažnyčioje, ıvykusios 1951 metais. 


Palubinskas ir Z. Pacevičiūtė pasirašo jungtuvių knygoje, 


būti vietos ir vieniems ir ki- 
tiems. Pradėjau lankyti visus 
parapijiečius be išimties. Kai 
kas man išmetinėjo, kad aš dau- 
giau lankau atitolusiuosius. Pir- 
maisiais metais tas nedavė daug 
vaisių, bet antraisiais ir trečiai- 
siais mes pasidarėme artimi vie- 
ni kitiems, susieidami ne vien jų 
namuose, ar darbo vietose, bet 
ir parapijos salėje ir pagaliau 
bažnyčioje. 

Laikas išdildė skirtumus tarp 
ateivių ir senųjų gyventojų. Įsi- 
jungėme visi ne vien į parapijos 
darbą, bet ir į tautinį. Čia galiu 
pastebėti, kad Kanados lietuviai 
išlaikė tautinį charakterį labai 


gerai. Jų vaikai, net ir antros ir 
trečios kartos, gražiai kalba lie- 
tuviškai, pažista lietuviškus pa- 
pročius ir moka lietuviškas gies- 
mes bei dainas. Anksčiau, kada 
Kanados lietuviai kompaktiš- 
kiau gyveno, jie gaudavo lietu- 
viškas pamokas anglų ir pran- 
cūzų mokyklose. Man atvažia- 
vus, jie buvo jau gerokai išsi- 
skirstę ir lietuvių kalbos pamo- 
kų nebeturėjo. Pirmas mano už- 
davinys buvo įsteigti nors šeš- 
tadieninę lietuvišką mokyklą. 
Tai padaryti nebuvo sunku. 
Montrealio mokyklų komisija, 
tarpininkaujant “Pagalba. Emi- 
grantams” įstaigai, davė mums 

Aušros Vartų parapijos klebonas aplanko 
savo įsteigtąją lituanistikos mokyklą 
Montrealyje. 





patalpas ir apmokėjo mokyto- 
jams algas. Nežinau, ar yra pa- 
saulyje kita valstybė, kuri ma- 
žumoms būtų suteikusi tokias 
geras sąlygas. Taip buvo įsteig- 
tos Ville Lasalle, Verdun ir Rose- 
mont lietuvių šeštadieninės mo- 
kyklos. Vėliau buvo suorgani- 
zuoti ir Aukštesnieji Lituanisti- 
kos kursai. 


Organizacijos 
Prie naujosios parapijos grei- 
tai prisiglaudė skautai ir ateiti- 


ninkai, vėliau ir Akademinis 
Sambūris. Parapijos patalpos 
buvo atviros visoms organizaci- 
joms. Sportuojantis jaunimas 
galėjo žaisti krepšinį ir stalo te- 
nisą. Parapija juos rėmė viso- 
mis išgalėmis. Vėliau įsisteigė, 
Tėvo Pečkio dėka, Katalikių 
Moterų draugija. Be šitų orga- 
nizacijų dar atsikūrė Šv. Onos 
draugijos skyrius, Gyvojo Ro- 
žančiaus ir Tretininkių brolijos. 
Veikė taip pat Šaulių, Karių 
Veteranų ir kitos organizacijos. 


Aušros Vartų 








Savo susirinkimus jos darydavo 
parapijos patalpose. 


Pamaldos 


Pamaldos vyko pagal lietuviš- 
kus papročius. Bendras visos 
bažnyčios giedojimas buvo ives- 
tas iš pat pradžių. Giesmės, kaip 
“Pulkim ant kelių“, “Marija, 


Marija”, “Dievas mūsų prie- 
glauda ir stiprybė", “Sventas 
Dieve“, buvo visos bažnyčios 


taip galingai giedamos, kad jos 
ne tik užklydusius svetimtau- 


čius sužavėdavo, bet ir mums 
patiems buvo nuolatinis religi- 
nio pergyvenimo ir solidarumo 
šaltinis. Ne vienas iš senųjų gy- 
ventojų, ar tų, kurie bažnyčią 
buvo pamiršę, išgirdę tas gies- 
mes, apsiašarodavo ir išeidami 
iš bažnyčios spausdavo iš dėkin- 
gumo ranką. Po pamaldų rink- 
davosi salėje ir kambariuose pa- 
sišnekučiuoti ar dalyvauti susi- 
rinkimuose. Kai pritrūkdavo 
ten vietos, užplūsdavo ir klebo- 
niją. Taip pamažu formavosi 


parapijos lituanistikos mokyklų bendra nuotrauka 1955 metais. 


A sarsoneastdaee 





darni naujosios parapijos šeima. 
Bažnyčia ir klebonija buvo vi- 
siems savi namai, kur užmiršta- 
mos senos skriaudos ir visi skir- 
tumai išlyginami. Ne vienas iš 
tų, kurie steigiantis parapijai 
laikė save priešu, pasidarė da- 
bar parapijos rėmėjais. 


Choras 


Nors bendras visos bažnyčios 
giedojimas yra vienas iš gra- 
žiausių maldos būdų, tačiau iš- 
kilmingesniems momentams pa- 
minėti tiek religiniame, tiek 
tautiniame gyvenime bendro 
giedojimo neužtenka. Parapijai 
yra reikalingas choras. Buvau 
labai laimingas, kad vos atva- 
žiavęs į Montrealį, suradau lais- 
vą, prityrusi, neseniai atvažia- 
vus] vargonininką a. a. Alek- 
sandra Piesina. Pirmomis die- 
nomis jis pats atėjo pas mane, 
ir nors tuo metu dar neturėjau 
sau nei pastogės, nei pamaldoms 
vietos, jis, pasisiūlė suorganizuo- 
ti naujajai parapijai chorą ir 
būti jos vargonininku. A. Pieši- 
nas turėjo , didelį taktą, buvo 
nuoširdaus pamaldumo. ir gar- 
bingos atminties vyras. Jis savo 
drąsa, darbštumu, pareigingu- 
mu ir pagarbiu religinių apeigų 
atlikimu man labai daug padėjo. 


Choras tuojau buvo suorgani- 

zuotas, kuris vėliau išaugo į 1a- 
bai stiprų vienetą. Prisimenu, 
kad 1955 metais, per bažnyčios 
šventinimą jis susilaukė gero 
įvertinimo ne tik iš paprastų 
svečių, bet ir iš Voice of Ameri- 
ca direktoriaus, kunigų, klebo- 
nų ir Jo Eminencijos Kardinolo. 
O šie paprastai nepasižymi ne- 
reikšmingų pagyrimų dalinimu. 


Gyvasis Organizmas 


Parapija yra gyvas, augantis 
organizmas. Jis susideda iš įvai- 
rių elementų: savos teritorijos, 
savų pastatų, parapijiečių ir va- 
dovų. Lengva buvo kalbėti apie 
materialini parapijos kūrimąsi, 
daug kebliau yra teisingai ap- 
tarti gyvaji jos organizmą — 
žmones. Šis organizmas suside- 
da iš įvairaus sluoksnio, išsilavi- 
nimo, dvasinio pajėgumo ir me- 
džiaginių išteklių žmonių. Su- 
vesti juos į vieną bendrą šeimą 
nepažeidžiant atskirų indivi- 
dualybių, nėra jau taip lengva. 
Tai nėra vienos dienos, mėnesio 
ar vienerių metų darbas. Kar- 
tais reikia laukti dar ilgiau. Rei- 
kia laukti kantriai, daug atleis- 
ti, daug ko nematyti ir negirdė- 
ti. Reikia laukti, kol pačios sie- 
los atsiveria Dievo malonei. Va- 
dovui yra būtina turėti didelės 
žmonių meilės, kantrybės ir pa- 


sitikėjimo Dievo pagalba. Ne- 
žiūrint mūsų klaidų, apsileidi- 
mų ir nuodėmių, Dievas budi, 
kad jo Bažnyčia augtų ir tobulė- 
tų visuose jos nariuose. Taip au- 
go ir Aušros Vartų parapija 
Montrealyje, Viešpaties Dievo 
vedama ir Aušros Vartų Moti- 
nos globojama. Sunku aprašyti 
visus susicementavimo etapus, 
bet kai aš ją apleidau kiek vė- 
liau, jaučiau, kiek Gerasis Die- 
vas buvo įdėjęs savo meilės ir 
malonės, kad, nežiūrint mano 
klaidų, ši Dievo bendruomenė 
buvo apjungta savitarpio meile 
ir Dievo malone. Kiek geros va- 
lios, žmogiškos meilės, darbo 
valandų ir maldos aš pats esu 
ten idejes, palieku spręsti tiems, 
kurie su manimi dirbo ir dalino- 
si džiaugsmais ir vargais. Esu ir 
visuomet pasiliksiu dėkingas sa- 
vo buvusiems parapijiečiams už 
parodytą meilę, draugiškumą, 
pasitikėjimą, atlaidumą ir pasi- 
šventimą, kuriant Aušros Vartų 
šventovę ant šv. Lauryno kran- 


tų. 


Parapijos Kūrėjai 
ir Darbininkai 

Kas buvo tie parapijos kūrė- 
jai? Pirmiausia, tie žmonės, ku- 
riems jau seniai rūpėjo religi- 
niai ir lietuviški mūsų kolonijos 


reikalai. Ligšiolinės pastangos 
jiems atrodė nepakankamos, ir 
todėl jie pradėjo reikalauti kitos 
parapijos, kur religinės, dorinės 
ir tautinės jų aspiarcijos turėtų 
geresnes sąlygas bresti ir plėto- 
tis. Jie pirmieji tą klausimą kė- 
lė, diskutavo, kol padarė jį visų 
bendru reikalu. Aš tų žmonių 
pavardžių neregistravau. Bet 
visi jas žinojo. Tai buvo tokios 
Stankienes, Vilimienes, tokie 
Žemaičiai, Balsiai, Mileriai, 
Dauderiai, Kęsgailos, Lukoševi- 
čiai, Burbos, Kudžmai, Navikie- 
nai, Daniliauskai, Kardeliai, Vil- 
činskai, Leknickai ir taip toliau 
ir taip toliau. Visų aš niekuomet 
nepajėgčiau išvardinti. Jie buvo 
pirmieji ir tikrieji parapijos 
steigėjai. Vėliau prie parapijos 
ugdymo, be jau minėtų, prisidė- 
jo giliai tikinčios ir garbingos 
šeimos: Motüzai, Vilimai, Jesai- 
čiai, Jokubauskai, Vaupšai, U- 
sai, Vizgirdai, Kliciai, Alisaus- 
kai, Vazalinskai, Gudai ir taip 
toliau. Galėjau tik kelias pami- 
nėti, O al pr išvardinti visą 
parapiją, Ä 


Klebonas ir .Klebonijos Žiur — 


Formaliu parapijos įkūrėju ir 
pirmuoju jos klebonu teko būti 
man. Pirmieji metai dėl blogų 
medžiaginių sąlygų ir jau minė- 

tų susiskaldymų nebuvo lengvi. 
Klebonas, sargas, zakristijonas, 
virėjas buvo tame pačiame ir 
viename asmenyje. Klebonija 
sudarė viena lova, vienas stalas, 
viena kėdė, vienas primusas, 
vienas salės kampas. Turint sto- 
gą virš galvos ir žemę po kojo- 
mis, juk negalima skųstis. Di- 
džiausias klebono priešas buvo 
žiurkės. Prieš jo atvykimą, jos 
buvo tikrosios to namo šeiminin- 
kės, o ne Willibrord parapija. 
Kaip pastebėjau vėliau, jos ten 
susirinkdavo iš viso Verduno ir 
keldavo naktimis balius. Kovoti 
su jomis buvo sunku, nes jų skai- 
čius buvo didelis, o alkis, kuris 
ir žmogų vilku padaro, jas pada- 
rė drąsiomis ir įžūliomis. Visuo- 
met prisiminsiu pirmąją naktį 
šitoje klebonijoje. Turiu prisi- 
pažinti (nežinau, ar savo garbei, 
ar savo gėdai, bet tikrai bai- 
mei), kad reikėjo noromis neno- 
romis su jomis dalintis savo 
maistu ir savo guoliu. Tą naktį, 
vos man pradėjus snausti, kilo 
triukšmas. Nugirdau, kad kaž- 
kas pradeda savintis mano 
maistą, kurį buvau atsivežęs. 
Nieko nepadėjo mano barškini- 





Taip atrodė Tėvas Kubilius po kovos su 
žiurkėmis senojoje Willibrord klebonijoje 


mas nė šviesos uždegimas. Kitą 
rytą neberadau net pieno dėžu- 
tės. Viskas buvo dingę ir švariai 
iššluota. Negana to. Man dar ne- 
užmigus, viena kita pradėjo tai- 
kytis net į mano asmenį, tai api- 
begdama aplinkui, tai peršokda- 
ma per lovą. Bijodamas, kad už- 
migęs nelikčiau be ausų ir no- 
sies, turėjau keltis ir ieškoti ko- 
kios dėžės, kad galėčiau pri- 


dengti nors veidą nuo nepriete- 
lių atakos. Atradau numestą rū- 
syje seną dėžę. Išpiovęs joje vie- 
tos kaklui ir skylelių orui ir taip 
apsisaugojęs nuo visokių netikė- 





tumų, uzmigau. Nežinau, ar 
daug kas turėjo laimės ir garbės 
taip praleisti naktį. Apie šv. Po- 
vilą pasakoja, kad jis krepšyje 
pabėgęs nuo žydų, kelis kartus 
išsigelbėjęs iš laivo katastrofos, 
bet tikrai niekur nerašo, kad jis 
būtų naktį praleidęs dėžėje. Ko- 
va tarp manes ir žiurkių tesėsi, 
kol Joly Coeur klebonas nepado- 
vanojo man katės. Ši jas išvarė 
ir neleido joms daugiau sugrįžti. 

Pasakojant dabar apie vsa tai, 
atrodo, kad gyvenimas buvo bai- 
sus. Tikrumoje taip blogai ne- 
buvo. Prisimenu tuos metus su 
dideliu džiaugsmu. Šeimininkės 
neturėjau, nes nebuvo jai vietos 
nė lėšų. Valgi reikėjo gamintis 
pačiam, arba užeiti pas Žmones. 
Labai dažnai užeidavau į Jocų 
valgyklą, pas Staniulį ir Petro- 
nį, pas Žemaičius, Motuzus, Lu- 
koševičius ir kitus. Alkanas nie- 
kuomet nebuvau. O jeigu žiemos 
vėjas, nežiūrint visų mūsų pa- 
stangų, vistiek kartais atrasda- 
vo kur skylutę sniego pripūsti, 
buvo galima rasti išeitį, užsiklo- 
jant šilčiau. Tai buvo laimingi 
metai ir sielai ir kūnui. 

Kai 1954 metų sausio 6 dieną 
reikėjo keltis į naujai pastatytą 
kleboniją, kur viskas nauja, 
šviesu ir gražu, nelabai norėjosi. 
Atsimenu, kad aš mielai pasili- 


kau senose patalpose iki kitų 
metų gegužės 1 d., kai išnešėme 
Svenciausia į naujai pastatytą 
bažnyčią. Vargas Žmogų nevisa- 
da sunaikina, o dideli patogumai 
dažnai nuveda ji nezmoniskumo 
keliu. 


Kun. A. Vilkaitis 


Pirmasis mano padėjėjas buvo 
kun. Antanas Vilkaitis. Nuo pat 
pradžios jis dalinosi visais ma- 
no džiaugsmais ir vargais. Jis 
man labai daug padėjo. Jis mo- 
kėjo organizuoti parapijos gy- 
venimą prityrusio klebono igu- 
dimu, išmintingai visuose reika- 
luose man patardamas ir kaip 
geras draugas visur mane pa- 
remdamas ir paragindamas. Jis 
buvo ne tik geras žmogus, bet 
šventas kunigas. Parapijos rei- 
kalai jam buvo pirmoje vietoje. 
Vėliau jis persikėlė į Philadel- 
phiją, o dabar gyvena Cicero ir 
padeda prelatui Albavičiui. 
Tėvai Jėzuitai 

Netrukus reikėjo ir daugiau 
pagalbos. Pirmas atvažiavo Tė- 
vas K. Pečkys iš Paryžiaus, o 
1952 m. ir Tėvas J. Aranauskas 
iš Čikagos. Vėliau Tėvą Pecki 
pakeitė Tėvas J. Kidykas, o jį 
Tėvas J. Raibužis. Kai klebonija 
buvo baigta statyti, persikėlė | 

Tėvas St. Kulbis, Tėvas J. Raibužis ir 
Tėvas J. Vaišnys — skautų stovyklos 
kapelionai. 


parapiją ir Tėvas St. Kulbis. 
Kiekvienas iš jų prisidėjo prie 
parapijos darbo. Kiekvienas bu- 
vo reikalingas ir labai naudin- 
gas ugdant parapijos papročius. 
Žmonės mėgo veidų pasikeiti- 
mus ir į kiekvieną savaip reaga- 
vo. Tėvas J. Raibužis pats man 
pasakojo šį juokingą atsitikimą. 
Kai aš Tėvą Raibužį atsivežiau 
iš Čikagos, žmonės tuojau norė- 
jo pamatyti naują vikarą. Jų nu- 
sivylimui, buvau jį išsiuntęs į 

Tėvo J. Raibužio išleistuvės Montrealy - 
je. “Daugelis jo išvykimą palydėjo su aša- 
romis”, rašo T. J. Kubilius. “Jo nuosirdu- 
mas, visuomet besišypsąs veidas, nuolan- 
kumas ir meilė buvo pavergusi visu šir- 
dis ir padariusi jį mėgiamiausią iš visų 
müsy”. 


skautų stovyklą. Ir kai pirmą 
kartą Tėvas Raibužis pasirodė 
bažnyčioje, viena moterėlė iš 
Rosemonto pasakojusi savo kai- 
mynei: “O Viešpatie, koks tas 
naujas vikaras! Senas, žilas ir 
dar mažiukas!” Ji tada dar ne- 
žinojo, kad šitame mažame kū- 
ne buvo didelė dvasia ir meilė. 
Negirdėjau, ką ji sakė po metų, 
kai dėl sveikatos jis vėl turėjo 
grįžti į Čikagą. Galiu tik pasa- 
kyti, kad daugelis jo išvykimą 


palydėjo su ašaromis. Jo nuošir- 
dumas, visuomet besišypsąs vei- 
das, nuolankumas ir meilė buvo 
pavergusi visų širdis ir padariu- 
si jį mėgiamiausią iš visų mūsų. 
Tėvas Aranauskas ilgiausiai iš- 
buvo su manimi parapijoje ir 
net mane pragyveno. Jo ramus 
būdas, tylus darbas ir nuoširdūs 
pasišventimas dėl žmonių buvo 
didžiausias inašas besikurian- 
čiai parapijai. Jis padarydavo ir 
tai, kas kitiems buvo nejmano- 
ma. Tėvas Kidykas savo šventu 
gyvenimu, grieztoku būdu davė 
parapijai suprasti, kad Dievas 
yra meilė, bet kartu ir teisingu- 
mas, kad yra tvarka ir istaty- 
mas. Tėvas Pečkys savo pa- 
mokslais, kurie apvedziodavo 
parapijiečius ir po dangų, ir po 
pragarą, ir po žemės rojų, atvė- 
rė visai naujas galimybes gy- 
venti, melstis ir dirbti. Tėvas 
Kulbis mažiau prisidėjo prie pa- 
rapijos gyvenimo, nes vis dar 
klajojo po miškus su miškiniais. 


Seseles 


Jau seniai man rūpėjo atsi- 
kviesti į parapiją seseles. Trūko 
šeštadieninėms mokykloms mo- 
kytojų. Motinos, eidamos dirbti, 
neturėjo kam vaikus palikti. Pa- 
ti bažnyčia ir zakristija reika- 
lauja seselių rankų pagalbos. 


Parapijiečiai patys norėjo, kad 
seselės atidarytų vaikų darželį, 
o vėliau gal ir mokyklą. 


Atrodo, kad mūsų laukimas iš- 
šaukė seselių norą ieškoti gali- 
mybių įsikurti Montrealyje. Ne- 
trukus gaunu laišką iš Putna- 
mo. Nekalto Prasidėjimo seselių 
tuometinė viršininkė, Motinėlė 
Aloyza man rašo, užklausdama 
dėl jų įsikūrimo Montrealyje. 
Žinodamas iš ankstyvesnių pa- 
sikalbėjimų su kardinolu, kad 
jis mielai priims lietuvaites se- 
seles į savo vyskupiją, nieko ne- 
laukdamas jas pakviečiau. 1953 
m. jos atvažiavo į Montrealį. Iš 
anksto joms buvau sudaręs pa- 
simatymą su Jo Eminencija kar- 
dinolu. Jas nuvedžiau pas kardi- 
nolą tą pačią dieną. Pasimaty- 
mas buvo trumpas ir nuoširdus. 
Leidimai buvo gauti, ir jos galė- 
jo pradėti tuojau kurtis. Tais 
pačiais metais buvo atsiųsta se- 
selė Felicija su kita sesele, kad 
surastų šiokias tokias patalpas 
vaikų darželiui ir pastogę sau. 
Ville Emard, Rockland gatvėje 
jos susirado labai kuklų namą ir 
pradėjo darbą su vaikais. Bet 
greit tos patalpos pasidarė ma- 
žos. Be to, jos buvo nepatogios 
ir per toli nuo bažnyčios. Šalia 
bažnyčios buvo dar didokas lais- 
vas žemės sklypas. Tas pats 

Marijos Nekalto Prasidėjimo Seselės, Aušros Vartų parapijos darbininkės: iš kairės 
į dešine — Ses. M. Agnietė, Ses. M. Michaelė, Ses. M. Felicija, namo vyresnioji, Ses. 
M. Celina ir Ses. M. Arkadija 


Montrealio žemės valdytojas p. 
Robitaill, kuris tarpininkavo 
perkant žemę parapijai, sutiko 
atšaukti jau paskelbtas varžyti- 
nes ir duoti pirmenybę seselėms. 
Kai aš išvažiavau iš Montrealio, 
jos dar nebuvo pradėjusios sta- 
tybos, bet po to nepraėjo nė dve- 
ji metai, kai šalia bažnyčios iš- 
dygo puikūs trijų aukštų namai, 
kur dabar telpa seselių patalpos 
ir vaikų darželis. 

Su Putnamo seselėmis pirmą 
kartą susitikau Montrealyje. 
Motinėlė Aloyza padarė man 
šventos moters įspūdį. Jos drą- 
sa, nedirbtinas nuoširdumas, ar- 
timo ir Dievo meilė, lietuvybės 
reikalų supratimas atsispindėjo 


kiekviename jos žodyje, spren- 
dime ir veikime lyg tyrame šal- 
tinio vandenyje. Sis pirmas 
įspūdis manęs neapgavo. Vėliau 
turėjau progos ne kartą su ja 
susitikti. Juo toliau, juo daugiau 
aš joje mačiau didelio tobulumo, 
gerumo ir išminties asmenybę. 
Atrodo, kad visas vienuolynas 
yra pasisavinęs ne vieną jos 
dvasios bruožą. 

Į Montrealį pirmąja viršinin- 
ke buvo atsiųsta seselė Felicija 
su kitom dviem seselėm. Jos tik- 
rai nebijojo kieto vargo. Jeigu 
ir man teko kartais visko patir- 
ti, jos visokių sunkumų patyrė 
dvigubai. Žinau, kad jos kartais 
neturėdavo ko pavalgyti ir daž- 





Aušros Vartų parapijos vaikų darželio auklėtinės užsiėmimų metu. 
Darzeliui vadovauja M. Nekalto Prasidėjimo seserys. 








nai likdavo be reikiamo poilsio. 
Visa tai jos pakėlė didžiadvasiš- 
kai ir net su šypsena. 

Seselių talka parapijai reiškė- 
si plačiu frontu: jos įsteigė mer- 
gaitėms pasikalbėjimo vakarus, 
priruošdavo vaikus prie pirmos 
komunijos, mokytojavo šešta- 
dieninėse lituanistikos mokyklo- 
se, dirbo vaikų darželyje, lankė 
ligonius. Lyg geri parapijos an- 
gelai sargai buvo ten, kur liga, 
vargas, neturtas, kur mirštantis 
jų šaukėsi. Jokia parapija negali 
seselių darbo parapijose tinka- 
mai ivertinti, ar joms bent kuo 
atsilyginti. Tai yra vaikščiojan- 
ti žmonių tarpe gyva ir konkreti 
Dievo meilė ir malonė. 





Šeimininkė 

Jei nebūtų galima įsivaizduoti 
parapijos be klebono, tai pana- 
šiai ir klebonijos be šeimininkės. 
Deja, prieš visą tradicijos logi- 
ką, ši klebonija ilgą laiką šeimi- 
ninkės neturėjo. Daug vėliau at- 
sirado šventa, pasiaukojusi mo- 
teris, kuri nemokamai ateidavo 
ir pagamindavo bent vieną kar- 
tą į dieną šilto valgio. Ji vėliau, 
rodos, antrų metų pabaigoje, 
atėjo ir už šeimininkę. Tai buvo 
panelė Eleonora Andrijauskai- 
tė. Nežinau, ar jai kas nors ga- 
lės už jos darbą ir pasišventimą 
atsilyginti. Viešpats Dievas te- 
gul jai atlygina Simteriopai už 
visą jos kantrų ir nuoširdų dar- 
bą. Kada ji pati pavargusi išėjo, 
už šeimininkę buvo ponia Am- 
brozaitiené, bet sutvarkytoje 
klebonijoje ir iSaugusioje para- 
pijoje. 


Pabaigai 


Tuo ir baigiu tas kelias eilutes 
apie Aušros Vartų parapiją 
Montrealyje. Dabar ją valdo ki- 
ti. Jie galės netikslumus patai- 


Eleonora Andrijauskaitė, pirmoji AV 
klebonijos šeimininkė, patarnauja garbin- 
giems svečiams. 














Bendras vaišių vaizdas. 
Prieky matosi p. Navi- 
kėnai, p. Mališkai, p. 
Rimkevičiai ir kiti. 


Veidai ir vaizdai iš Tėvo J. Ku- 
biliaus, S. J. išleistuvių Mon- 
trealyje 1957 metais. 


Tėvas J. Kubilius taria atsisveikinimo žo- 
di. Trečias iš dešinės sėdi Tėvas J. Bore- 
vičius, S. J., atvykes iš Čikagos perimti 
Tėvo J. Kubiliaus vietą. 


Jonas Kardelis, “Nepriklausomos Lietu- 


vos” redaktorius, atsisveikina Teva J. 
Kubiliu, S. J. +“ 


syti, praleistus dalykus primin- 
ti. Šiame straipsnyje mėginau 
pateikti tik svarbiausius para- 
pijos kūrimosi etapus ir suminė- 
ti kelias pavardes tų žmonių, ku- 
rie prisidėjo prie jos augimo ir 


sustiprėjimo. (Gerai žinau, kad 


tai nėra pilnas vaizdas. Reikėtų 
kelių jaučių odos surašyti visą 
jos kroniką. Jeigu ką praleidau, 
atsiprašau. Ačiū visiems, kurie 
bet kokiu būdu esate prisidėję 





savo darbu. Aš niekuomet neuž- 
mirsiu tų gražių metų, kuriuos 
praleidau Aušros Vartų parapi- 
joje ir esu dėkingas visiems ir 


juos savo maldoje prisimenu. 


Dalis svečių Tėvo J. Kubiliaus išleistuvėse: Tėvas J. Aranaus- 
kas, S. J., kun. Vaclovas Stankūnas, kun. Jonas Bobinas ir kiti. 





Tėvas 

K. Pečkys, 
vienas iš 
pirmųjų 
Tėvo J. Kubiliaus 
bendradarbių 
ir dabartinis 
AV parapijos 
klebonas 
susipažista 
su jaunaisiais 
parapijiečiais 
(Ališauskų 
šeimyna). 


Tėvas 

J. Borevičius, 
antrasis 

AV parapijos 
klebonas 

(nuo 1957. XI. 15 
iki 1963. I. 15), 
kalba 

vieno 

AV parapijos 
pobūvio 

metu. 





Kaina $1.00 


Perspausdinta iš “Žvaigždės” 


2345 West 56th Street, Chicago, Illinois 60636 


